ಥಾಯ್ಲೆಂಡ್ ಓಪನ್ ಸೀರಿಸ್ ಫೈನಲ್‍ನಲ್ಲಿ ಎಡವಿದ ಪಿವಿ ಸಿಂಧು

ಬ್ಯಾಂಕಾಕ್: ಥಾಯ್ಲೆಂಡ್ ಓಪನ್ ಚಾಂಪಿಯನ್ ಶಿಪ್ ಫೈನಲ್ ನಲ್ಲಿ ಭಾರತದ ಸ್ಟಾರ್ ಬ್ಯಾಡ್ಮಿಂಟನ್ ಆಟಗಾರ್ತಿ ಪಿವಿ ಸಿಂಧು, ಜಪಾನ್‍ನ ನೊಝೊಮಿ ಓಕುಹಾರ ವಿರುದ್ಧ ಸೋಲುಂಡಿದ್ದು, ಈ ಮೂಲಕ ರನ್ನರ್ ಅಪ್ ಪ್ರಶಸ್ತಿಗೆ ತೃಪ್ತಿರಾದರು.

ಮಹಿಳಾ ಸಿಂಗಲ್ಸ್ ವಿಭಾಗದಲ್ಲಿ ಫೈನಲ್‍ನಲ್ಲಿ ಜಪಾನ್‍ನ ನೊಝೊಮಿ ಓಕುಹಾರ ಮುಂದೆ 15-21, 18-21ರ ಅಂತರದಲ್ಲಿ ಸಿಂಧು ಸೋಲುಂಡರು. ಅಲ್ಲದೇ ವಿಶ್ವ 29ನೇ ಶ್ರೇಯಾಂಕ ಪಡೆದಿರುವ ನೊಝೊಮಿ ವಿರುದ್ಧ ವಿಶ್ವ 3ನೇ ಶ್ರೇಯಾಂಕ ಹೊಂದಿರುವ ಸಿಂಧೂ ಹಿನ್ನಡೆ ಅನುಭವಿಸಿ ಅಭಿಮಾನಿಗಳಲ್ಲಿ ನಿರಾಸೆ ಮೂಡಿಸಿದರು.

ಪಂದ್ಯದ ಆರಂಭದಿಂದಲೂ ತಮ್ಮದೇ ತಪ್ಪುಗಳನ್ನು ಪುನರಾವರ್ತಿಸಿದ ಸಿಂಧು ಎರಡನೇ ಸೆಟ್ ನಲ್ಲಿ ಅಲ್ಪ ಮುನ್ನಡೆ ಪಡೆದರೂ, ಅಂತಿಮವಾಗಿ ಸೋಲುವ ಮೂಲಕ ಎದುರಾಳಿಗೆ ಮಣಿದರು. ಅಂದಹಾಗೇ 2017ರ ವಿಶ್ವ ಚಾಂಪಿಯನ್ ಶಿಪ್‍ನಲ್ಲೂ ಸಿಂಧೂ, ಓಕುಹಾರ ಎದುರು ಸೋಲುಂಡಿದ್ದರು.

ಥಾಯ್ಲೆಂಡ್ ಓಪನ್ ಸಿಥಾಯ್ಲೆಂಡ್ ಓಪನ್ ಸೀರಿಸ್ ಕ್ವಾಟರ್ ಫೈನಲ್ ನಲ್ಲಿ ಮಲೇಷಿಯಾದ ಸೊನಿಯಾ ಚೆಹಾ ವಿರುದ್ಧ ಹಿಂದಿಕ್ಕಿ ಫೈನಲ್ ಪ್ರವೇಶಿಸಿದ್ದರು. ಪ್ರಸಕ್ತ ಸಾಲಿನಲ್ಲಿ ಸಿಂಧು ಕಾಮನ್‍ವೆಲ್ತ್ ಗೇಮ್ಸ್ ಸೇರಿದಂತೆ ಇಂಡಿಯಾ ಓಪನ್ ಫೈನಲ್ ನಲ್ಲಿ ಸೋಲುಂಡಿದ್ದರು.